Ελληνική Ποδοσφαιρική Ομοσπονδία

Η **Ελληνική Ποδοσφαιρική Ομοσπονδία** (**Ε.Π.Ο.**) αποτελεί τον ανώτατο οργανισμό διοίκησης του ποδοσφαίρου και του ποδοσφαίρου σάλας στην Ελλάδα. Ιδρύθηκε στις 14 Νοεμβρίου 1926 και λειτουργεί ως νομικό πρόσωπο ιδιωτικού δικαίου (Ν.Π.Ι.Δ.) μη κερδοσκοπικού χαρακτήρα. Είναι μέλος της FIFA από το 1927 και της UEFA από το 1954.

Η Ε.Π.Ο. έχει την ευθύνη διοργάνωσης του πρωταθλήματος της Γ΄ Εθνικής Κατηγορίας. Ακόμα διοργανώνει το Κύπελλο Ελλάδας, το Κύπελλο Ερασιτεχνών και τα πρωταθλήματα των μεικτών ομάδων Ενώσεων Ποδοσφαιρικών Σωματείων στις κατηγορίες νέων, παίδων και προπαίδων, όπου γίνεται η προεπιλογή για τα αντιπροσωπευτικά συγκροτήματα της χώρας. Τέλος, αποτελεί και τη διοίκηση των εθνικών ομάδων ανδρών, γυναικών και νέων.

Επίσης, έχει την αρμοδιότητα να υποβάλλει αιτήσεις στην παγκόσμια (FIFA) και ευρωπαϊκή (UEFA) συνομοσπονδία, με σκοπό την ανάληψη και τη διεξαγωγή διεθνών και διασυλλογικών διοργανώσεων. Έχει αναλάβει την διεξαγωγή τελικών του Κυπέλλου Πρωταθλητριών και του Τσάμπιονς Λιγκ, αλλά και του Κυπέλλου Κυπελλούχων, ενώ έχει φιλοξενήσει και τα τελικά του Ευρωπαϊκού Πρωταθλήματος Νέων.

Μέλη της Ε.Π.Ο. αποτελούν όλες οι ενώσεις επαγγελματικού ποδοσφαίρου και ερασιτεχνικών ποδοσφαιρικών σωματείων, αλλά και ποδοσφαίρου σάλας, οι οποίες μετέχουν στη Γενική Συνέλευση διά των αντιπροσώπων τους. Τα μέλη του Διοικητικού Συμβουλίου της Ε.Π.Ο. εκλέγονται από τη γενική συνέλευση και τον Super League 1 Ελλάδα Συνεταιρισμό Περιορισμένης Ευθύνης.

## Ιστορία
Στις 14 Νοεμβρίου 1926, οι Ενώσεις Ποδοσφαιρικών Σωματείων Αθηνών, Πειραιώς και Μακεδονίας–Θράκης, αποφάσισαν από κοινού την ίδρυση της Ελληνικής Ποδοσφαιρικής Ομοσπονδίας (Ε.Π.Ο.), έπειτα από έγκριση του Συνδέσμου Ελληνικών Αθλητικών Γυμναστικών Σωματείων (Σ.Ε.Α.Γ.Σ.) που έως τότε αποτελούσε το κύριο όργανο διοίκησης του ποδοσφαίρου στην Ελλάδα. Ένα χρόνο αργότερα, το 1927, γίνεται μέλος της Διεθνούς Ποδοσφαιρικής Ομοσπονδίας (FIFA) και το 1954 ένα από τα πρώτα της Ένωσης Ευρωπαϊκών Ποδοσφαιρικών Ομοσπονδιών (UEFA). Το πρώτο διοικητικό συμβούλιο απαρτιζόταν από τον Πρόεδρο Απόστολο Νικολαΐδη, τον Αντιπρόεδρο Νότη Καμπέρο, τον γενικό γραμματέα Ευάγγελο Σταμάτη, τον ταμία Α. Καμπουρόπουλο και το μέλος Περ. Πετράκο.

Το 2006 η FIFA απέβαλε την Ε.Π.Ο. από μέλος της, εξαιτίας κατάργησης της διάταξης άρθρου του νόμου που αφορούσε το αυτοδιοίκητο. Η ιδιότητα μέλους επανήλθε με την εκ νέου επαναφορά της συγκεκριμένης διάταξης. Πρόεδρος της Ομοσπονδίας διετέλεσε ως το Δεκέμβριο του 2008 ο Βασίλης Γκαγκάτσης, που εξελέγη για τρίτη συνεχή θητεία χωρίς αντίπαλο στις αρχαιρεσίες της 4ης Οκτωβρίου 2008. Ο Βασίλης Γκαγκάτσης παραιτήθηκε στις 11 Δεκεμβρίου 2008. Νέος πρόεδρος εξελέγη στις 24 Ιανουαρίου 2009 ο Σοφοκλής Πιλάβιος. Από τις 6 Οκτωβρίου 2012 μέχρι την παραίτησή του στις 23 Δεκεμβρίου 2014, πρόεδρος της Ε.Π.Ο. ήταν ο Γιώργος Σαρρής. Από τις 23 Ιανουαρίου 2015, πρόεδρος της Ε.Π.Ο. ήταν ο Γιώργος Γκιρτζίκης. Ακολούθησε η προεδρία του Βαγγέλη Γραμμένου ο οποίος μετά από παρέμβαση της FIFA και της UEFA καθαιρέθηκε. Από τις 27 Μαρτίου 2021 νέος πρόεδρος της Ε.Π.Ο. ανέλαβε ο Θοδωρής Ζαγοράκης, ο οποίος στις 7 Σεπτεμβρίου 2021 παραιτήθηκε και τη θέση ανέλαβε ο Παναγιώτης Δημητρίου. Από την 1η Ιουνίου 2022 μέχρι την 6η Ιουνίου 2024 πρόεδρος της ΕΠΟ ήταν ο Τάκης Μπαλτάκος.

## Οργανωτική δομή
Η λειτουργία της Ελληνικής Ποδοσφαιρικής Ομοσπονδίας βασίζεται στη Γενική Συνέλευση, το Διοικητικό Συμβούλιο και την υπ' αυτώ Εκτελεστική Γραμματεία, την Εξελεγκτική Επιτροπή και τα Δικαιοδοτικά Πειθαρχικά όργανα.

### Γενική Συνέλευση
Τη Γενική Συνέλευση απαρτίζουν όλα τα μέλη της Ελληνικής Ποδοσφαιρικής Ομοσπονδίας. Είναι υπεύθυνη για την τροποποίηση και έγκριση του Κανονισμού Αγώνων Ποδοσφαίρου (Κ.Α.Π.) και λειτουργεί ως εξής:
* Τακτική (Ιούνιος)
* Έκτακτη

;Εκπροσώπηση
Μέλη:
* Οι εκπρόσωποι των 53 τοπικών Ενώσεων Ποδοσφαιρικών Σωματείων
* Οι εκπρόσωποι των ομάδων που συμμετέχουν στον Super League 1 Ελλάδα Συνεταιρισμό Περιορισμένης Ευθύνης (14 ομάδες)
* Τρείς εκπρόσωποι από την Ένωση Επαγγελματικού Ποδοσφαίρου Α2 Εθνικής Κατηγορίας (24 ομάδες)
* Ο πρόεδρος της Πανελλήνιας Ένωσης Ποδοσφαιρικών Σωματείων Σάλας
* Ο πρόεδρος του διοικητικού συμβουλίου της Πανελλήνιας Ένωσης Προπονητών Ποδοσφαίρου
* Ο πρόεδρος και ένα μέλος του διοικητικού συμβουλίου της Πανελλήνιας Ένωσης Σωματείων Γυναικείου Ποδοσφαίρου

Δυνητικά μέλη:
* Ο πρόεδρος της Πανελλήνιας Ένωσης Σωματείων Ποδοσφαίρου Άμμου
* Ο πρόεδρος και ένα μέλος του διοικητικού συμβουλίου του Πανελλήνιου Συλλόγου Αμειβομένων Ποδοσφαιριστών
* Ο πρόεδρος της Πανελλήνιας Ένωσης Διαιτητών
Πηγή: Ε.Π.Ο.

### Ελεγκτικά όργανα
* Εξελεγκτική Επιτροπή
* Ανεξάρτητοι ελεγκτές

### Πειθαρχικά όργανα
* Επιτροπή Ιδιότητας Μεταγραφών
* Κεντρική Επιτροπή Διαιτησίας (Κ.Ε.Δ.), πρόεδρος: Στέφαν Λανουά
* Πρωτοβάθμιο Όργανο Αδειοδότησης Ομάδων
* Επιτροπή Εφέσεων Αδειοδότησης Ομάδων
* Πειθαρχική Επιτροπή
* Επιτροπή Εφέσεων
* Διαιτητικό Δικαστήριο Ποδοσφαίρου
** Τακτικό
** Εφέσεων

### Άλλα όργανα
* Εκτελεστική Επιτροπή (Ε.Ε.)
* Επιτροπή Κυπέλλου (Επαγγελματικών / Ερασιτεχνικών Ομάδων)
* Επιτροπή Γυναικείου Ποδοσφαίρου

## Χρηματοδότηση από την UEFA
### Για δραστηριότητες





* δεν περιλαμβάνονται οι χρηματοδοτήσεις του ίδιου διαστήματος και συνολικού ύψους **18,786** εκατομμυρίων ευρώ, τις οποίες μέσω ΕΠΟ η UEFA παρέχει ετησίως σε συλλόγους της Σούπερ Λιγκ (και από την περίοδο 2009-10 σε κάποιους της Φούτμπολ Λιγκ επιλογής από την ΕΠΟ) για την ανάπτυξη των τμημάτων υποδομής όσων την προηγούμενη χρονιά δεν μετείχαν στις δύο ευρωπαϊκές διοργανώσεις (υπό το σκεπτικό να το επιτύχουν μακροπρόθεσμα). Τα κριτήρια καθορισμού του ύψους χρηματοδότησης προς το συνεταιρισμό σωματείων (λίγκα) που διοργανώνει κάθε ευρωπαϊκό πρωτάθλημα Α' κατηγορίας, είναι τελείως διαφορετικά από εκείνα για τις εθνικές ομοσπονδίες και σε αντίθεση με τη δική τους περίπτωση, τα ποσά εμφανίζουν σημαντικές διαφορές μεταξύ των χωρών.

### Για συμμετοχή της εθνικής Ανδρών σε τελική φάση του Ευρωπαϊκού πρωταθλήματος

* δεν περιλαμβάνονται οι χρηματοδοτήσεις που η UEFA παρείχε μέσω ΕΠΟ σε ελληνικούς συλλόγους των οποίων ποδοσφαιριστές μετείχαν με τις εθνικές τους στην προκριματική και τελική φάση Ευρωπαϊκών πρωταθλημάτων.

## Διατελέσαντες πρόεδροι
Στην ομοσπονδία έχουν προεδρεύσει οι εξής παράγοντες του ποδοσφαίρου ή/και γενικότερα του αθλητισμού:

Κατά τις εννέα δεκαετίες ύπαρξης της ΕΠΟ, οι μόνοι με πρότερη αγωνιστική ή προπονητική ενασχόληση υψηλού επιπέδου –για την εποχή τους– στο άθλημα υπήρξαν οι Νικολαΐδης (εναρκτήριος πρόεδρος έως το 1927 και μεταξύ 1933-1934), Καλαφάτης (1930), Πανουργιάς (1974-1975) και ο –καταγεγραμμένος ως– εισηγητής του στη χώρα Βρυώνης (1927, 1928, 1940-1941, 1954). Με τελευταίο τον Πανουργιά περισσότερα από 40 χρόνια πριν, όλοι θήτευσαν για περιορισμένα χρονικά διαστήματα, όπως και ο πρώην διαιτητής της Α΄ Εθνικής Αλεξανδρίδης (1½ έτος τα 2000 και 2001).

## Βραβεία
### Ψηφοφορία κορυφαίου ποδοσφαιριστή (1953-2003)
Το 2003 η ΕΠΟ με εντολή της ΟΥΕΦΑ για τον εορτασμό του Ιωβηλαίου της το 2004, οργάνωσε ψηφοφορίας για την ανάδειξη του καλύτερου Ελληνα Ποδοσφαιριστή των τελευταίων πενήντα χρόνων. Ο Χατζηπαναγής, αν και δεν αγωνίστηκε επίσημα στην Εθνική Ελλάδος, ψηφίστηκε ως ο κορυφαίος Έλληνας ποδοσφαιριστής των τελευταίων 50 ετών (1953-2003).

## Έμβλημα
Η σημαία, το λογότυπο και το έμβλημα της ομοσπονδίας περιγράφονται στο καταστατικό της Ελληνικής Ποδοσφαιρικής Ομοσπονδίας. Ένα νέο έμβλημα παρουσιάστηκε το 2004, εμπεριέχοντας στοιχεία όπως τον χάρτη της χώρας, μια μπάλα και την ονομασία του φορέα.

## Δείτε επίσης
*Ρεκόρ και στατιστικά του ελληνικού ποδοσφαίρου

## Σημειώσεις


## Παραπομπές


## Πηγές
* Γιώργος Γάσιας, *[http://elocus.lib.uoc.gr/php/pdf_pager.php?filename=%2Fvar%2Fwww%2Fdlib-portal%2Fdlib%2Fa%2Fd%2Fb%2Fattached-metadata-dlib-2005gasias%2F2005gasias.pdf&rec=&do=&width=600&height=700&pagestart=1&maxpage=148&lang=el&pageno=1&pagenotop=1&pagenobottom=4 Η περίπτωση των ποδοσφαιρικών σωματείων στην ελληνική κοινωνία του Μεσοπολέμου 1922-1936]* (αδημοσίευτη μεταπτυχιακή εργασία), Τμήμα Ιστορίας & Αρχαιολογίας - Φιλοσοφική Σχολή Πανεπιστημίου Κρήτης, Ρέθυμνο 2005 (διαθέσιμη επίσης μέσω άλλης ηλεκτρονικής μορφής)

## Εξωτερικοί σύνδεσμοι
* 
* 
* 
* 
* 

Ποδόσφαιρο
Κατηγορία:Ποδοσφαιρικές Ομοσπονδίες Ελλάδας
Κατηγορία:Ομοσπονδίες μέλη της ΟΥΕΦΑ